钦定古今图书集成/理学汇编/经籍典/第082卷 > 吕祖谦古周易 > 《象上传第三象下传第四》
## 钦定古今图书集成/理学汇编/经籍典/第082卷 > 吕祖谦古周易 > 《象上传第三象下传第四》

爻下辞谓之象。唐孔氏曰：“爻辞多文王后事。《升卦》六
五‘王用亨于岐山’，《明夷》六五，‘箕子之明夷，皆文王后
事也。故诸说皆以为爻辞出于周公’。”马融、陆绩等并
同此说。《大象》卦画是也。天、地、水、火、雷风、山泽，观卦画
则见其象也。《大象》之辞，如“天行健，君子以自强不息”
之类，《小象》释周公之辞，如“潜龙勿用，阳在下也”之类，
皆象之传也。